Marián Uharček

Marián Uharček (* 17. marec 1971, Ilava) je bývalý slovenský hokejový útočník. Je odchovancom klubu HK Spartak Dubnica nad Váhom.

 Klubový hokej 
Marián Uharček začínal s hokejom v klube Spartak ZŤS Dubnica nad Váhom. V ich drese absolvoval premiéru medzi mužmi v ročníku 1987/88 v 1. SNHL. S klubom získal bronzovú medailu. V tejto sezóne si zahral aj v reprezentácii Československa na Majstrovstvách Európy do 18 rokov, ktoré sa konali v Československu, v českých mestách Frýdek-Místek, Vsetín, Olomouc a Přerov. Jeho spoluhráčmi v reprezentácii boli napríklad Roman Turek, Richard Šmehlík, Robert Reichel, Róbert Holík, Ján Varholík,Matej Bukna, Roman Kontšek, Ladislav Karabin, a bratia Pavol Zůbek a Peter Zůbek. S reprezentáciou Československa vybojoval na turnaji zlato. 
V nasledujúcej sezóne získal s klubom Spartak ZŤS Dubnica nad Váhom opäť bronzovú medailu. Aj v tejto sezóne sa dostal na Majstrovstvá Európy do 18 rokov, ktoré sa konali v Sovietskom zväze v meste Kyjev. S reprezentáciou Československa na nich vybojoval striebornú medailu.  
V sezóne 1989/90 získal s klubom z Dubnice nad Váhom opäť bronzovú medailu. Už tretiu v troch po sebe idúcich sezónach. Aj v tejto sezóne si zahral za československú reprezentáciu. Bola to už, ale reprezentácia do 20 rokov. Majstrovstvá sveta juniorov sa konali vo Fínsku, v mestách Helsinki, Turku, Kauniainen a Kerava. Na tomto šampionáte získala juniorská reprezentácia Československa bronzovú medailu za tretie miesto. Po sezóne 1989/90 prestúpil do susednej Dukly Trenčín. 
Hneď v prvej sezóne v Dukle Trenčín vo federálnej lige získal s klubom bronzovú medailu. Už štvrtú za štyri sezóny. Aj v tejto sezóne si zahral za československú juniorskú reprezentáciu na Majstrovstvách sveta juniorov, ktoré sa konali v Kanade. Tam získal s juniorským tímom bronzovú medailu.  
V nasledujúcej sezóne, ktorou bola sezóna 1991/92 už získal s Duklou Trenčín federálny majstrovský titul.  
Od novej sezóny sa stal opätovne hráčom klubu CAPEH Dubnica nad Váhom. V klube sa stal najlepším strelcom. Po sezóne s klubu prestúpil do extraligového klubu ZTK Zvolen. Pre klub zo Zvolena to bola neúspešná sezóna. ZTK Zvolen zostúpil do 1. hokejovej ligy SR. V tejto sezóne bol nominovaný do seniorskej reprezentácie Slovenska na tri prípravné stretnutia.  
V sezóne 1994/95 sa stal hráčom klubu Martimex ZŤS Martin. Nasledujúcu sezónu bol hráčom klubu HC Slovan Bratislava. S klubom z hlavného mesta získal bronzovú medailu. 
Sezónu 1996/97 začal v českej extralige v drese klubu HC Becherovka Karovy Vary, ale po dvoch stretnutiach presúpil do klubu Dukla Trenčín. S klubom získal majstrovský titul. Počas sezóny vypomáhal aj v 1. hokejovej lige , kde hral za klub HK VTJ Piešťany, kde sa stal tretím najproduktívnejším hráčom aj napriek tomu, že v ich drese nastúpil len na 15 stretnutí.
V sezóne 1997/98 sa stal hráčom klubu HK Spartak Dubnica nad Váhom v 1. hokejovej lige SR. V klube sa stal najlepším strelcom a  aj najproduktívnejším hráčom v kanadskom bodovaní. S klubom získal bronzovú medailu. S klubom si zahral baráž o extraligu proti klubu HK 32 Liptovský Mikuláš. V nej klub z Dubnice nad Váhom prehral 2:3 na zápasy, keď v rozhodujúcom zápase dostal gól v predĺžení. Pre klub tak bola sezóna neúspešná. Marián Uharček po sezóne z klubu odišiel. Nasledujúcu sezónu odohral v 1. hokejovej lige za klub HK VTJ Piešťany.   

Od sezóny 1999/00 sa stal hráčom holandského klubu Ruijters Eaters Geleen. Tam pôsobil 4 sezóny. Po štyroch sezónach v Holandsku prestúpil pred sezónou 2003/04 do belgického klubu Canadian Sport Phantoms Deurne, dokončil ju, ale v rakúskom klube EK Zell am See. 
V sezóne 2004/05 odohral najskôr 5 zápasov v rakúskom klube Kapfenberger SV a neskôr v 2 stretnutia za HK Dubnica nad Váhom v slovenskej extralige. Sezónu dokončil v poľskom klube KTH Krynica. Po sezóne ukončil aktívnu činnosť.

 Osobné úspechy 

1.SNHL
Sezóna 1987/88
Bronzová medaila s klubom Spartak ZŤS Dubnica nad Váhom

Sezóna 1988/89
Bronzová medaila s klubom Spartak ZŤS Dubnica nad Váhom

Sezóna 1989/90
Bronzová medaila s klubom Spartak ZŤS Dubnica nad Váhom

Sezóna 1992/93
Najlepší strelec v klube CAPEH Dubnica nad Váhom - 38 gólov
Najviac bodov v kanadskom bodovaní v klube - 44 bodov za 38 gólov a 16 asistencií

Majstrovstvá Európy do 18 rokov

Sezóna 1987/88
Zlatá medaila s reprezentáciou Československa

Sezóna 1988/89
Strieborná medaila s reprezentáciou Československa

Majstrovstvá sveta juniorov

Sezóna 1989/90
Bronzová medaila s reprezentáciou Československa

Sezóna 1990/91
Bronzová medaila s reprezentáciou Československa

Reprezentácia Slovenska

Sezóna 1993/94
Premiérová nominácia do seniorskej reprezentácie Slovenska na prípravné stretnutia

1. hokejová liga SR
Sezóna 1997/98
Najproduktívnejší hráč v kanadskom bodovaní v klube HK Spartak Dubnica nad Váhom - 50 bodov za 32 gólov a 18 asistencií
Najlepší strelec v klube - 32 gólov
Najviac asistencií v klube - 18 asistencií
Bronzová medaila za tretie miesto v lige
Najlepší strelec v celej lige - 32 gólov

Dutch Cup
Sezóna 2000/01
Najviac bodov v kanadskom bodovaní v klube Ruijters Eaters Geleen - 23 bodov za 15 gólov a 8 asistencií
Najlepší strelec v klube - 15 gólov 

Eredivise
Sezóna 2000/01
Najviac bodov v kanadskom bodovaní v lige (Jack de Heer-Trofee) - 50 bodov za 33 gólov a 17 asistencií
Najviac bodov v kanadskom bodovaní v klube Ruijters Eaters Geleen po základnej časti - 50 bodov za 33 gólov a 17 asistencií 
Najlepší strelec v klube po základnej časti - 33 gólov
Najviac gólov v klube v play-off - 6 gólov

Dutch Cup
Sezóna 2001/02
Najviac bodov v klube Ruijters Eaters Geleen - 28 bodov za 19 gólov a 9 asistencií
Najlepší strelec v klube  po základnej časti - 19 gólov

Eredivise
Sezóna 2001/02
Najviac bodov v klube Ruijters Eaters Geleen po základnej časti - 29 bodov za 18 gólov a 11 asistencií
Najlepší strelec v klube po základnej časti - 18 gólov

Dutch Cup
Sezóna 2002/03
Najviac bodov v kanadskom bodovaní  v klube Ruijters Eaters Geleen - 16 bodov za 9 gólov a 7 asistencií
Najviac asistencií v klube - 7 asistencií
Najlepší strelec v klube - 9 gólov

 Štatistiky - Základná časť  
 Sezóna   Súťaž  Klub  Stretnutia  Góly  Asistencie  Body 1987/88   1.SNHL  Spartak ZŤS Dubnica nad Váhom  ?  ?  ?  ? 1988/89   1.SNHL  Spartak ZŤS Dubnica nad Váhom  ?  ?  ?  ? 1989/90   1.SNHL  Spartak ZŤS Dubnica nad Váhom  ?  ?  ?  ? 1990/91   ČSHL  Dukla Trenčín  39  7  10  17 1991/92   ČSHL  Dukla Trenčín  15  2  2  4 1992/93   1.SNHL  Capeh Dubnica nad Váhom  38  38  16  54 1993/94   Extraliga SR  ZTK Zvolen  ?  ?  ?  ? 1994/95   Extraliga SR  Martimex ZŤS Martin  26  17  2  19 1995/96   Extraliga SR  HC Slovan Bratislava  27  3  7  10 1996/97   Extraliga ČR  HC Becherovka Karlovy Vary  2  0  0  0 1996/97   Extraliga SR  Dukla Trenčín  21  11  11  22 1996/97   1. hokejová liga SR  HK VTJ Piešťany  15  11  12  23 1997/98   Extraliga SR  HKM Zvolen  5  2  0  2 1997/98   1. hokejová liga SR  HK Spartak Dubnica nad Váhom  32  32  18  50 1998/99   1. hokejová liga SR  HK VTJ Piešťany  12  8  6  14 1999/00   Eredivisie HOL  Eaters Geleen  26  14  24  38 2000/01   Eredivisie HOL  Eaters Geleen  30  48  25  73 2001/02   Eredivisie HOL  Eaters Geleen  36  37  20  57 2002/03   Eredivisie HOL  Eaters Geleen  32  20  13  33 2003/04   Belgicko  Antwerp Phantoms  21  36  15  51 203/04   Rakúsko 2  EK Zell am See  11  13  9  22 2004/05   Rakúsko 2  Kapfenberger SV  5  4  3  7 2004/05   Extraliga SR  HK Dubnica nad Váhom  2  0  0  0 2004/05   Poľsko  KTH 1928 Krynica  ?  ?  ?  ?

 Štatistiky - Play-off 
 Sezóna  Súťaž  Klub  Stretnutia  Asistencie  Góly  Body 1990/91   ČSHL  Dukla Trenčín  5  0  0  0 1995/96   Extraliga SR  HC Slovan Bratislava  4  0  2  2 2000/01   Eredivisie HOL  Eaters Geleen  5  6  3  9 2001/02   Eredivisie HOL  Eaters Geleen  3  2  2  4

 Reprezentačná kariéra 
Sezóna  Tím  Turnaj  Miesto konania  Stretnutia  Góly  Asistencie  Body  Umiestnenie Československa 1987/88  Československo  ME do 18 rokov   Frýdek-Místek, Vsetín, Olomouc, Přerov  ?  ?  ?  ?  obrázok:Med 1.png 1. miesto 1988/89  Československo  ME do 18 rokov   Kyjev  6  ?  ?  ?  obrázok:Med 2.png 2. miesto 1989/90  Československo  MS juniorov   Helsinki, Turku, Kauniainen, Kerava  1  0  0  0  obrázok:Med 3.png 3. miesto 1990/91  Československo  MS juniorov   Saskatoon, Prince Albert, Regina, Moose Jaw, Humboldt, Kindersley, North Battleford, Rosetown, Yorkton  5  2  4  6   obrázok:Med 3.png 3. miesto  1993/94  Slovensko  Prípravné stretnutia  -  3  0  0  0  -

 Zdroj 
 Mariá Uharček na eliteprospects
 Marán Uharček na eurohockey.com

Kategória:Slovenskí hokejisti
Kategória:Česko-slovenskí hokejisti
Kategória:Slovenskí hokejoví útočníci
Kategória:Hráči MHK Dubnica nad Váhom
Kategória:Hráči Dukly Trenčín
Kategória:Hráči HKm Zvolen
Kategória:Hráči HC Slovan Bratislava
Kategória:Hráči HC Karlovy Vary
Kategória:Hráči MHC Martin
Kategória:Hráči ŠHK 37 Piešťany
Kategória:Osobnosti z Ilavy